1 яшьлек Алиса Сметанинага ярдәм кирәк

	Сметаниннар гаиләсе авыр патология белән туган кечкенә кызчыкларына операциягә акча җыя. Россия медиклары кечкенә Алисага гомерлеккә инвалид коляскасы фаразлаган. Әмма Америка клиникаларының берсе баланы аякка бастырырга вәгъдә итә.	 "Матбугат.ру"га билгеле булганча, беренче операция Алиса Сметанинага ике яшь тулгач, димәк бик тиздән ясалырга тиеш. Моңа кадәр аның әти-әниләренә 18 000 000 сум акча җыярга кирәк. Сметаниннар бу сумманы үз көчләре белән генә җыя алмый. Әтиләре генә эшли торган гади гаилә өчен ул, әлбәттә, күтәрә алмаслык. Барлык битараф булмаган кешеләрне кечкенә кызчыкка ярдәм итәргә чакырабыз. Хәтта кечкенә сумма да Алисага аякка басарга һәм тулы тормыш белән яшәргә ярдәм итәчәк бит.  
	---	
Матбугат.ру

	№ --- | 16.02.2022	


